ประกาศสำนักงานคณะกรรมการกำกับประกาศสำนักงานคณะกรรมการกำกับและส่งเสริมการประกอบธุรกิจประกันภัยเรื่องหลักสูตรการอบรมความรู้เกี่ยวกับกรมธรรม์ประกันชีวิตควบการลงทุน(Unit Linked life Policy) และกรมธรรม์ประกันชีวิตแบบยูนิเวอร์แซลไลฟ์พ.ศ. ๒๕๕๘[๑] อาศัยอำนาจตามความในข้อ๑๒ และข้อ ๑๓ แห่งประกาศคณะกรรมการกำกับและส่งเสริมการประกอบธุรกิจประกันภัยเรื่อง กำหนดหลักเกณฑ์ วิธีการออกการเสนอขายกรมธรรม์ประกันภัยและการปฏิบัติหน้าที่ของตัวแทนประกันชีวิตนายหน้าประกันชีวิต และธนาคาร พ.ศ. ๒๕๕๑ และที่แก้ไขเพิ่มเติมสำนักงานคณะกรรมการกำกับและส่งเสริมการประกอบธุรกิจประกันภัย ออกประกาศไว้ดังต่อไปนี้ข้อ๑ ประกาศนี้เรียกว่า ประกาศสำนักงานคณะกรรมการกำกับและส่งเสริมการประกอบธุรกิจประกันภัยเรื่อง หลักสูตรการอบรมความรู้เกี่ยวกับกรมธรรม์ประกันชีวิตควบการลงทุน (Unit Linked Life Policy) และกรมธรรม์ประกันชีวิตแบบยูนิเวอร์แซลไลฟ์พ.ศ. ๒๕๕๘ข้อ๒ ประกาศนี้ให้ใช้บังคับตั้งแต่วันประกาศเป็นต้นไปข้อ๓ ในประกาศนี้บริษัท หมายความว่าบริษัทที่ได้รับใบอนุญาตประกอบธุรกิจประกันชีวิตตามกฎหมายว่าด้วยการประกันชีวิตและหมายความรวมถึงสาขาของบริษัทประกันชีวิตต่างประเทศที่ได้รับใบอนุญาตประกอบธุรกิจประกันชีวิตในราชอาณาจักรตามกฎหมายว่าด้วยการประกันชีวิตตัวแทนประกันชีวิต หมายความว่าตัวแทนประกันชีวิตตามกฎหมายว่าด้วยการประกันชีวิตนายหน้าประกันชีวิต หมายความว่านายหน้าประกันชีวิตตามกฎหมายว่าด้วยการประกันชีวิตสำนักงาน หมายความว่าสำนักงานคณะกรรมการกำกับและส่งเสริมการประกอบธุรกิจประกันภัยหมวด ๑หลักสูตรการอบรม ส่วนที่ ๑หลักสูตรการอบรมความรู้ของตัวแทนประกันชีวิตหรือนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุน ข้อ๔ ตัวแทนประกันชีวิตหรือนายหน้าประกันชีวิตผู้ขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุนต้องผ่านการอบรมหลักสูตร ดังต่อไปนี้(๑)ความรู้ทั่วไปเกี่ยวกับกองทุนรวมและหน่วยลงทุนอย่างน้อยจำนวนหนึ่งชั่วโมงสามสิบนาที โดยมีรายละเอียดเนื้อหาที่ครอบคลุมในเรื่องต่างๆ อย่างน้อย ดังต่อไปนี้(ก)ความรู้เกี่ยวกับหลักทรัพย์(ข)ประเภทของกองทุนรวม(ค)ประโยชน์ของกองทุนรวม(ง)ผลตอบแทนและความเสี่ยงของกองทุนรวม(จ)การเปรียบเทียบผลการดำเนินงานของกองทุนรวม(ฉ)หลักในการแนะนำกองทุนรวมให้เหมาะสมกับลักษณะความเสี่ยงของลูกค้า(๒)ความรู้เกี่ยวกับกรมธรรม์ประกันชีวิตควบการลงทุน อย่างน้อยจำนวนสามชั่วโมงโดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้(ก)พัฒนาการ รูปแบบ และลักษณะความคุ้มครองของกรมธรรม์ประกันชีวิตแบบต่าง ๆ(ข)โครงสร้างและส่วนประกอบของเบี้ยประกันภัยตามกรมธรรม์ประกันชีวิตแบบพื้นฐานกรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์(ค)ความแตกต่างในด้านต่าง ๆ ของกรมธรรม์ประกันชีวิตแบบพื้นฐานกรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์(ง)ความสำคัญและประโยชน์ของการซื้อกรมธรรม์ประกันชีวิตควบการลงทุน(จ)โครงสร้างกรมธรรม์ประกันชีวิตควบการลงทุน คำศัพท์หรือคำนิยามที่เกี่ยวข้อง(ฉ)รูปแบบความคุ้มครอง และการจ่ายผลประโยชน์ของกรมธรรม์ประกันชีวิตควบการลงทุน(ช)การคำนวณเงินผลประโยชน์ ตามเงื่อนไขในกรมธรรม์ประกันชีวิตควบการลงทุนพร้อมหลักการและเหตุผลในการคำนวณเงินผลประโยชน์ดังกล่าว(๓)ความรู้เกี่ยวกับกฎหมายว่าด้วยการประกันภัย อย่างน้อยจำนวนหนึ่งชั่วโมงสามสิบนาทีโดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้(ก)กฎหมายว่าด้วยการประกันชีวิตในส่วนที่เกี่ยวกับตัวแทนประกันชีวิตและนายหน้าประกันชีวิต(ข)การปฏิบัติหน้าที่ตามกฎหมายว่าด้วยการประกันชีวิตของตัวแทนประกันชีวิตและนายหน้าประกันชีวิตส่วนที่ ๒หลักสูตรการอบรมความรู้ของตัวแทนประกันชีวิตหรือนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์ ข้อ๕ ตัวแทนประกันชีวิตหรือนายหน้าประกันชีวิตผู้ขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์ต้องผ่านการอบรมหลักสูตร ดังต่อไปนี้(๑)ความรู้ทั่วไปเกี่ยวกับการลงทุน อย่างน้อยจำนวนหนึ่งชั่วโมงสามสิบนาทีโดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้(ก)ความรู้เกี่ยวกับตลาดการเงินและการลงทุนในตราสารทางการเงินประเภทต่าง ๆ(ข)ผลตอบแทนและความเสี่ยงของการลงทุนในตราสารทางการเงิน(ค)ความรู้เกี่ยวกับกองทุนรวมและการเปรียบเทียบผลดำเนินงานของกองทุนรวม(๒)ความรู้เกี่ยวกับกรมธรรม์ประกันชีวิตแบบยูนิเวอร์แซลไลฟ์ อย่างน้อยจำนวนสามชั่วโมงโดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้(ก)พัฒนาการ รูปแบบ และลักษณะความคุ้มครองของกรมธรรม์ประกันชีวิตแบบต่าง ๆ(ข)โครงสร้างและส่วนประกอบของเบี้ยประกันภัยตามกรมธรรม์ประกันชีวิตแบบพื้นฐานกรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์(ค)ความแตกต่างในด้านต่าง ๆ ของกรมธรรม์ประกันชีวิตแบบพื้นฐานกรมธรรม์ประกันชีวิตควบการลงทุน และกรมธรรม์ประกันชีวิตแบบยูนิเวอร์แซลไลฟ์(ง)ความสำคัญและประโยชน์ของการทำกรมธรรม์ประกันชีวิตแบบยูนิเวอร์แซลไลฟ์(จ)โครงสร้างกรมธรรม์ประกันชีวิตแบบยูนิเวอร์แซลไลฟ์ คำศัพท์หรือคำนิยามที่เกี่ยวข้อง(ฉ)รูปแบบความคุ้มครอง และการจ่ายผลประโยชน์ของกรมธรรม์ประกันชีวิตแบบยูนิเวอร์แซลไลฟ์(ช)การคำนวณเงินผลประโยชน์ ตามเงื่อนไขในกรมธรรม์ประกันชีวิตแบบยูนิเวอร์แซลไลฟ์พร้อมหลักการและเหตุผลในการคำนวณเงินผลประโยชน์ดังกล่าว(๓)ความรู้เกี่ยวกับกฎหมายว่าด้วยการประกันภัย อย่างน้อยจำนวนหนึ่งชั่วโมงสามสิบนาทีโดยมีรายละเอียดเนื้อหาที่ครอบคลุมในเรื่องต่าง ๆ อย่างน้อย ดังต่อไปนี้(ก)กฎหมายว่าด้วยการประกันชีวิตในส่วนที่เกี่ยวกับตัวแทนประกันชีวิตและนายหน้าประกันชีวิต(ข)การปฏิบัติหน้าที่ตามกฎหมายว่าด้วยการประกันชีวิตของตัวแทนประกันชีวิตและนายหน้าประกันชีวิตหมวด ๒ผู้จัดอบรม และการขอรับความเห็นชอบเป็นผู้จัดอบรม ข้อ๖ ผู้จัดอบรมหลักสูตรตามข้อ ๔หรือข้อ ๕ ให้กระทำได้โดยสำนักงานหรือบริษัทที่ได้รับความเห็นชอบแบบและข้อความกรมธรรม์ประกันชีวิตควบการลงทุนหรือกรมธรรม์ประกันชีวิตแบบยูนิเวอร์แซลไลฟ์และอัตราเบี้ยประกันภัยตามกรมธรรม์ประกันชีวิตดังกล่าว แล้วแต่กรณี จากนายทะเบียนแล้วเท่านั้นเว้นแต่เป็นสถาบันหรือองค์กรที่สำนักงานให้ความเห็นชอบข้อ๗ บริษัทที่ประสงค์จะจัดอบรมหลักสูตรตามข้อ๔ หรือข้อ ๕ แล้วแต่กรณี ต้องยื่นขอรับความเห็นชอบต่อสำนักงานโดยจัดทำแผนการจัดอบรมประจำปี และรายละเอียดหลักสูตรจัดส่งให้สำนักงานพิจารณาก่อนการจัดอบรมไม่น้อยกว่าสามสิบวัน ในการให้ความเห็นชอบสำนักงานจะกำหนดเงื่อนไขไว้ด้วยก็ได้ในกรณีที่สำนักงานมิได้มีหนังสือทักท้วงไปยังบริษัทภายในสิบห้าวันทำการนับแต่วันที่สำนักงานได้รับเอกสารดังกล่าวครบถ้วน ให้ถือว่าสำนักงานได้ให้ความเห็นชอบให้บริษัทจัดอบรมหลักสูตรตามข้อ๔ หรือข้อ ๕ แล้วแต่กรณีได้ข้อ๘ สถาบันหรือองค์กรที่ประสงค์จะเป็นผู้จัดอบรมหลักสูตรตามข้อ๔ หรือข้อ ๕ แล้วแต่กรณี ต้องยื่นขอรับความเห็นชอบเป็นผู้จัดอบรมต่อสำนักงานพร้อมจัดทำแผนการจัดอบรมในปีที่ขอรับความเห็นชอบ และรายละเอียดหลักสูตรโดยจัดส่งให้สำนักงานพิจารณาก่อนการจัดอบรมไม่น้อยกว่าสามสิบวัน ทั้งนี้สถาบันหรือองค์กรดังกล่าวจะจัดอบรมหลักสูตรตามประกาศนี้ไม่ได้จนกว่าจะได้รับความเห็นชอบจากสำนักงานและในการให้ความเห็นชอบ สำนักงานจะกำหนดเงื่อนไขไว้ด้วยก็ได้สถาบันหรือองค์กรตามวรรคหนึ่งต้องมีคุณสมบัติ ดังต่อไปนี้(๑)เป็นสถาบันหรือองค์กรที่จัดตั้งขึ้นโดยมีวัตถุประสงค์การจดทะเบียนประกอบธุรกิจจัดให้มีการศึกษาอบรมด้านการประกันภัยเพื่อการพัฒนาธุรกิจประกันภัยและวิชาชีพประกันภัยที่ชัดเจน และมีการดำเนินงานด้านการพัฒนาบุคลากรในธุรกิจประกันภัยมาอย่างต่อเนื่องไม่น้อยกว่าสี่ปี(๒)มีจำนวนวิทยากรที่มีคุณสมบัติตามประกาศนี้อย่างเพียงพอ(๓)มีข้อมูลเชิงประจักษ์ว่าหลักสูตรการอบรม การสัมมนาเกี่ยวกับธุรกิจประกันภัยการพัฒนาบุคลากรประกันภัย ที่เคยจัดอบรมสัมมนามาแล้วได้มาตรฐานเป็นที่ยอมรับจากภาคธุรกิจประกันภัยสถาบันวิชาการ หรือสมาคมวิชาชีพที่เกี่ยวข้อง(๔)มีการจัดสถานที่จัดอบรมที่เหมาะสมสำหรับการจัดอบรมในปีถัดจากปีที่ได้รับความเห็นชอบเป็นต้นไปสถาบันหรือองค์กรตามวรรคหนึ่ง ต้องยื่นขอรับความเห็นชอบในการจัดอบรมต่อสำนักงาน โดยจัดทำแผนการจัดอบรมประจำปีและรายละเอียดหลักสูตรจัดส่งให้สำนักงานพิจารณาก่อนการจัดอบรมไม่น้อยกว่าสามสิบวันในการ ให้ความเห็นชอบสำนักงานจะกำหนดเงื่อนไขไว้ด้วยก็ได้ในกรณีที่สำนักงานมิได้มีหนังสือทักท้วงไปยังสถาบันหรือองค์กรดังกล่าวภายในสิบห้าวันทำการนับแต่วันที่สำนักงานได้รับเอกสารดังกล่าวครบถ้วนให้ถือว่าสำนักงานได้ให้ความเห็นชอบการจัดอบรมประจำปีนั้นแล้วข้อ๙ ในกรณีที่บริษัทสถาบันหรือองค์กรที่ได้รับความเห็นชอบจากสำนักงานตามประกาศนี้ มีการแก้ไขปรับปรุงหรือเปลี่ยนแปลงแผนการจัดอบรมประจำปี หรือรายละเอียดหลักสูตรต้องจัดส่งให้สำนักงานพิจารณาก่อนการจัดอบรมครั้งที่มีการแก้ไขปรับปรุงหรือเปลี่ยนแปลงดังกล่าวไม่น้อยกว่าสามสิบวันหากสำนักงานมิได้มีหนังสือทักท้วงไปหน่วยงานการจัดอบรมภายในสิบห้าวันทำการนับแต่วันที่สำนักงานได้รับเอกสารดังกล่าวครบถ้วนให้ถือว่าสำนักงานได้ให้ความเห็นชอบข้อ๑๐ การจัดอบรมที่ไม่ได้รับความเห็นชอบจากสำนักงานตามประกาศนี้ไม่ถือว่าเป็นการอบรมตามประกาศนี้หมวด ๓การจัดอบรม ข้อ๑๑ ในการจัดอบรม บริษัทสถาบันหรือองค์กร ต้องปฏิบัติ ดังต่อไปนี้(๑)ประกาศกำหนดการรับสมัครผู้เข้ารับการอบรมในที่ที่เปิดเผยหรือผ่านสื่อประชาสัมพันธ์ช่องทางต่างๆ หรือเว็บไซต์ของบริษัท สถาบันหรือองค์กรผู้จัดอบรม(๒)รับสมัครการอบรมโดยให้ผู้สมัครเข้ารับการอบรมกรอกใบสมัครพร้อมระบุหลักสูตรพร้อมยื่นสำเนาใบอนุญาตเป็นตัวแทนประกันชีวิตหรือนายหน้าประกันชีวิต แล้วแต่กรณี และสำเนาบัตรประจำตัวประชาชน(๓)ประกาศรายชื่อตัวแทนประกันชีวิต หรือนายหน้าประกันชีวิตผู้มีสิทธิเข้ารับการอบรมในที่เปิดเผยหรือในเว็บไซต์ของบริษัทสถาบันหรือองค์กรผู้จัดอบรม ก่อนทำการอบรมอย่างน้อยสามวัน(๔)ส่งข้อมูลผู้สมัครเข้ารับการอบรมทั้งหมดก่อนทำการอบรมอย่างน้อยหนึ่งวันและข้อมูลผู้ผ่านการอบรมทั้งหมดภายในเจ็ดวันนับแต่สิ้นสุดวันอบรมให้สำนักงานทางระบบเครือข่ายเสมือน(Virtual Private Network : VPN) ตามแบบที่สำนักงานกำหนด(๕)บริษัท สถาบันหรือองค์กรผู้จัดอบรม ต้องดำเนินการอบรมตามหลักสูตรการอบรมตามข้อ ๔ หรือข้อ ๕ที่ได้รับความเห็นชอบจากสำนักงาน แล้วแต่กรณี และกำกับควบคุมให้ผู้เข้ารับการอบรมอบรมตามวัน เวลา และสถานที่ที่กำหนด โดยจัดให้ผู้เข้ารับการอบรมลงลายมือชื่อในใบลงทะเบียนการอบรมสองครั้งต่อวัน ครั้งแรกสำหรับการอบรมช่วงเช้าครั้งที่สองสำหรับการอบรมช่วงบ่าย และต้องลงลายมือชื่อด้วยตนเองหากผู้เข้ารับการอบรมเข้ารับการอบรมช้ากว่ากำหนดเกินกว่าสามสิบนาทีให้บุคคลดังกล่าวไม่มีสิทธิเข้าห้องอบรม(๖)วิทยากรที่อบรมต้องเป็นวิทยากรที่ได้รับความเห็นชอบจากสำนักงานตามรายชื่อและหัวข้อการอบรมที่ระบุไว้ในแผนการจัดอบรมประจำปี(๗)ต้องจัดให้มีเอกสารประกอบการอบรมที่ได้รับความเห็นชอบจากสำนักงานให้แก่ผู้เข้ารับการอบรม(๘)ต้องจัดให้ผู้เข้ารับการอบรมกรอกแบบประเมินผลการอบรมเมื่อสิ้นสุดการอบรมตามหลักสูตร(๙)ในกรณีที่บริษัท สถาบันหรือองค์กรผู้จัดอบรม รับสมัครผู้เข้ารับการอบรมตามกำหนดในแผนการอบรมที่ได้รับความเห็นชอบจากสำนักงานแล้วแต่ยกเลิกหรือเลื่อนการอบรมในภายหลังให้บริษัทสถาบันหรือองค์กรผู้จัดอบรมจัดหาบริษัทสถาบันหรือองค์กรอื่นที่ได้รับความเห็นชอบจากสำนักงานตามประกาศนี้ทำการอบรมให้แก่ผู้สมัครเข้ารับการอบรมดังกล่าวแทน และแจ้งให้สำนักงานทราบในโอกาสแรกที่กระทำได้ข้อ๑๒ วิทยากรของบริษัทสถาบันหรือองค์กรที่เป็นผู้บรรยายหรืออบรมหลักสูตรการอบรมความรู้ของตัวแทนประกันชีวิตหรือนายหน้าประกันชีวิต เพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุนตามประกาศนี้ต้องมีการทำงานและประสบการณ์ที่เกี่ยวข้องกับวิชาที่บรรยายโดยมีคุณสมบัติอย่างน้อย ดังต่อไปนี้(๑)ในด้านผลิตภัณฑ์ประกันชีวิตควบการลงทุน(ก)จบการศึกษาระดับปริญญาตรี และมีประสบการณ์ในการทำงานในธุรกิจประกันชีวิตไม่น้อยกว่าสิบปี(ข) มีประสบการณ์การบรรยายในด้านประกันภัยไม่น้อยกว่ายี่สิบห้าชั่วโมง และ(ค)มีประสบการณ์ในการทำงานที่เกี่ยวข้องกับกรมธรรม์ประกันชีวิตควบการลงทุนไม่น้อยกว่าสามปี(๒)ในด้านกฎหมาย(ก)จบการศึกษาระดับปริญญาตรีด้านกฎหมาย หรือมีประสบการณ์ในการทำงานในธุรกิจประกันภัยไม่น้อยกว่าสิบปี(ข)มีประสบการณ์การบรรยายในด้านกฎหมายประกันภัย ไม่น้อยกว่ายี่สิบห้าชั่วโมง และ(ค)มีประสบการณ์ในการทำงานที่เกี่ยวข้องกับกฎหมายประกันภัย ไม่น้อยกว่าสามปี(๓)ในด้านการลงทุน(ก)จบการศึกษาระดับปริญญาตรี และมีประสบการณ์ในการทำงานในธุรกิจหลักทรัพย์จัดการกองทุนไม่น้อยกว่าสิบปี(ข)มีประสบการณ์การบรรยายในด้านหลักทรัพย์จัดการกองทุน ไม่น้อยกว่ายี่สิบห้าชั่วโมงและ(ค)ได้รับความเห็นชอบให้ปฏิบัติหน้าที่เป็นนักวิเคราะห์การลงทุนปัจจัยพื้นฐานด้านตลาดทุนหรือนักวิเคราะห์การลงทุนปัจจัยพื้นฐานด้านหลักทรัพย์ตามกฎหมายว่าด้วยหลักทรัพย์และตลาดหลักทรัพย์ข้อ๑๓ วิทยากรของบริษัทสถาบันหรือองค์กรที่เป็นผู้บรรยายหรืออบรมหลักสูตรการอบรมความรู้ของตัวแทนประกันชีวิตหรือนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์ตามประกาศนี้ต้องมีการทำงานและประสบการณ์ที่เกี่ยวข้องกับวิชาที่บรรยายโดยมีคุณสมบัติอย่างน้อย ดังต่อไปนี้(๑)ในด้านผลิตภัณฑ์ประกันชีวิตแบบยูนิเวอร์แซลไลฟ์(ก)จบการศึกษาระดับปริญญาตรี และมีประสบการณ์ในการทำงานในธุรกิจประกันชีวิตไม่น้อยกว่าสิบปี(ข) มีประสบการณ์การบรรยายในด้านประกันภัยไม่น้อยกว่ายี่สิบห้าชั่วโมง และ(ค)มีประสบการณ์ในการทำงานที่เกี่ยวข้องกับผลิตภัณฑ์ประกันชีวิตแบบยูนิเวอร์แซลไลฟ์ไม่น้อยกว่าสามปี(๒)ในด้านกฎหมาย(ก)จบการศึกษาระดับปริญญาตรีด้านกฎหมาย หรือมีประสบการณ์ในการทำงานในธุรกิจประกันภัยไม่น้อยกว่าสิบปี(ข)มีประสบการณ์การบรรยายในด้านกฎหมายประกันภัย ไม่น้อยกว่ายี่สิบห้าชั่วโมง และ(ค)มีประสบการณ์ในการทำงานที่เกี่ยวข้องกับกฎหมายประกันภัย ไม่น้อยกว่าสามปี(๓)ในด้านการลงทุน(ก)จบการศึกษาระดับปริญญาตรี และมีประสบการณ์ในการทำงานในด้านการลงทุนไม่น้อยกว่าสิบปี และ(ข)มีประสบการณ์การบรรยายในด้านการลงทุน ไม่น้อยกว่ายี่สิบห้าชั่วโมงข้อ๑๔ ให้บริษัทสถาบันหรือองค์กรที่ได้รับความเห็นชอบจากสำนักงานตามประกาศนี้จัดเก็บหลักฐานใบสมัครเข้ารับการอบรมการจัดอบรม ข้อมูลของผู้เข้ารับการอบรมและแบบประเมินผลการอบรมพร้อมทั้งสรุปผลการประเมินการอบรมภายในระยะเวลาสองปีเพื่อแสดงต่อสำนักงานเมื่อสำนักงานร้องขอข้อ๑๕ ให้บริษัทสถาบันหรือองค์กรที่ได้รับความเห็นชอบจากสำนักงานตามประกาศนี้ออกหนังสือรับรองการผ่านการอบรมตามแบบที่แนบท้ายประกาศนี้ ให้แก่ตัวแทนประกันชีวิตหรือนายหน้าประกันชีวิตผู้ผ่านการอบรมเพื่อให้บุคคลดังกล่าวนำมายื่นต่อสำนักงานเพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุนหรือเสนอขายกรมธรรม์ประกันชีวิตแบบยูนิเวอร์แซลไลฟ์ แล้วแต่กรณีหมวด ๔การนับชั่วโมงการอบรมเพื่อขอต่ออายุใบอนุญาตเป็นตัวแทนประกันชีวิตหรือนายหน้าประกันชีวิต ข้อ๑๖ ตัวแทนประกันชีวิตหรือนายหน้าประกันชีวิต ที่ผ่านการอบรมตามหลักสูตรที่กำหนดในประกาศนี้ซึ่งประสงค์จะขอต่ออายุใบอนุญาตเป็นตัวแทนประกันชีวิต หรือนายหน้าประกันชีวิตครั้งที่สี่เป็นต้นไป ให้นำการอบรมดังกล่าว นับเป็นจำนวนชั่วโมงการอบรมตามข้อ ๗แห่งประกาศสำนักงานคณะกรรมการกำกับและส่งเสริมการประกอบธุรกิจประกันภัย เรื่องกำหนดหลักสูตรและวิธีการ การอบรมความรู้เกี่ยวกับการประกันชีวิตสำหรับผู้ขอรับหรือขอต่ออายุใบอนุญาตเป็นตัวแทนประกันชีวิต และนายหน้าประกันชีวิตพ.ศ. ๒๕๕๖ ได้ ดังต่อไปนี้(๑)หลักสูตรการอบรมความรู้ของตัวแทนประกันชีวิต หรือนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุนให้นับได้ไม่เกินหกชั่วโมง(๒)หลักสูตรการอบรมความรู้ของตัวแทนประกันชีวิต หรือนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์ให้นับได้ไม่เกินหกชั่วโมงทั้งนี้สามารถนำชั่วโมงการอบรมตามวรรคหนึ่ง (๑) และ (๒)มารวมกันเพื่อนับเป็นชั่วโมงการอบรมในคราวเดียวกันได้และการนับชั่วโมงการอบรมดังกล่าว ให้ใช้ได้เพียงครั้งเดียวเท่านั้นโดยต้องผ่านการอบรมตามหลักสูตรที่กำหนดให้ครบถ้วนก่อนวันยื่นขอต่อใบอนุญาตเป็นตัวแทนประกันชีวิตหรือนายหน้าประกันชีวิต ไม่เกินห้าปีข้อ๑๗ ผู้เป็นวิทยากรอบรมตามประกาศนี้ซึ่งประสงค์จะขอต่ออายุใบอนุญาตเป็นตัวแทนประกันชีวิต หรือนายหน้าประกันชีวิตครั้งที่สี่เป็นต้นไปให้จำนวนชั่วโมงการอบรมตามประกาศสำนักงานคณะกรรมการกำกับและส่งเสริมการประกอบธุรกิจประกันภัยเรื่อง กำหนดหลักสูตรและวิธีการ การอบรมความรู้เกี่ยวกับการประกันชีวิตสำหรับผู้ขอรับหรือขอต่ออายุใบอนุญาตเป็นตัวแทนประกันชีวิต และนายหน้าประกันชีวิตพ.ศ. ๒๕๕๖ ลดลงเหลือสิบห้าชั่วโมงสำหรับกรณีตัวแทนประกันชีวิตและยี่สิบห้าชั่วโมงสำหรับกรณีนายหน้าประกันชีวิต ทั้งนี้ ต้องเป็นวิทยากรตามประกาศนี้ภายในห้าปีก่อนขอต่ออายุใบอนุญาตเป็นตัวแทนประกันชีวิตหรือนายหน้าประกันชีวิตด้วยหมวด ๕การตรวจสอบ การสั่งระงับการดำเนินการและการเพิกถอนการให้ความเห็นชอบ ข้อ๑๘ บริษัทสถาบันหรือองค์กรที่ได้รับความเห็นชอบจากสำนักงานตามประกาศนี้ต้องยินยอมให้สำนักงานเข้าไปตรวจสอบการจัดอบรมตามประกาศนี้ในการตรวจสอบการอบรมของสำนักงานดังกล่าว บริษัท สถาบันหรือองค์กรดังกล่าวต้องอำนวยความสะดวกตามสมควรข้อ๑๙ สำนักงานมีอำนาจสั่งให้บริษัทสถาบันหรือองค์กรที่ได้รับความเห็นชอบจากสำนักงานตามประกาศนี้ระงับการดำเนินการจัดอบรมภายในระยะเวลาที่สำนักงานกำหนดหรือเพิกถอนการให้ความเห็นชอบตามประกาศนี้ เมื่อปรากฏแก่สำนักงานว่า(๑)ฝ่าฝืนหรือไม่ปฏิบัติตามประกาศนี้(๒)ฝ่าฝืนหรือไม่ปฏิบัติตามเงื่อนไขในการให้ความเห็นชอบตามข้อ ๗ หรือข้อ ๘(๓)ออกหนังสือรับรองการอบรมโดยมิชอบทั้งนี้การสั่งการตามวรรคหนึ่ง สำนักงานจะพิจารณาตามพฤติการณ์และความร้ายแรงแห่งกรณีประกาศ ณ วันที่ ๓๐ตุลาคม พ.ศ. ๒๕๕๘ประเวช องอาจสิทธิกุลเลขาธิการคณะกรรมการกำกับและส่งเสริมการประกอบธุรกิจประกันภัย[เอกสารแนบท้าย]๑. แบบหนังสือผ่านการอบรมหลักสูตรตัวแทนประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุน ๒. แบบหนังสือผ่านการอบรมหลักสูตรนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตควบการลงทุน๓. แบบหนังสือผ่านการอบรมหลักสูตรตัวแทนประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์๔. แบบหนังสือผ่านการอบรมหลักสูตรนายหน้าประกันชีวิตเพื่อขอขึ้นทะเบียนเป็นผู้เสนอขายกรมธรรม์ประกันชีวิตแบบยูนิเวอร์แซลไลฟ์(ดูข้อมูลจากภาพกฎหมาย)ปริยานุช/จัดทำ๒๕ มกราคม ๒๕๕๙วริญา/ตรวจ๒๘ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๖ ง/หน้า ๑๗๖/๒๑ มกราคม ๒๕๕๙